google/wiki40b huggingface dataset:
Nilivaara

Navnet

Navnet betyr Stolpbodsberget, dvs. stabbursfjellet, og stammer fra finsk njalla (stabbur på trestammer) og vaara (fjell, berg). Stedet fikk navnet på grunn av alle njallaene som fantes her. Stedet kalles også bare Nilli lokalt.

Historie

Nilivaara ble etablert av bosettere fra Keinosuando, som ligger en kilometer lenger sør. Stedet hadde tidligere postkontor, skole og flere matbutikker, disse er nå nedlagt. Befolkningen har sunket de siste årene, fra 486 i 1960 til 141 i 2015, og stedet mistet sin status som tettsted i 2005. Fortsatt snakkes tornedalsfinsk (meänkieli) her.
Robert Adam

Bakgrunn

Robert Adam var sønn til den skotske arkitekten William Adam. Av sine syv søsken kom John (1721-1792) og James (1734-1794) til å arbeide sktivt med ham. Kort etter Roberts fødsel flyttet familien Adam til Edinburgh. Robert studerte ved universitetet i Edinburgh årene 1743-1745. Han arbeidet deretter som praktikant og assistent for faren.

Karriere

Da faren William Adam døde i 1748 ble hans funksjoner overtatt av eldstesønnen John, som så innledet partnerskap med Robert. Blant oppdragene kan nevnes Fort George ved Moray Firth i Inverness og utsmykningen av interiørey i den fyrstelige residensen Hopetoun House.
Årene 1755–1757 reiste Robert til Italia. Under oppholdet i Roma kom han i kontakt med de ferskeste arkitektoniske teorier og fikk rettledning i blant annet tegning av den franske arkitekten Charles-Louis Clérisseau. Ved et studiebesök i Split samlet han materiale til sin og brorens James' bok om ruinene av det diokletianske palasset, The ruins of emperor Diocletian's at Spalato som ble utgitt i 1764.
Robert Adam gikk etter sin hjemkomst fra Italia i 1758 i tjeneste som arkitekt i London og ble raskt berømt. Han utviklet Adamstilen som kjennetegnes av nyklassiske elementer. I 1760 formgav han kolonnadene til Admiralty i Whitehall. Etter å ha fått tjeneste hos kongehuset i 1761 svarte han for innredningen av mange hjem i blant annet Yorkshire og Worcestershire. Årene 1762-1769 var han sysselsatt med å forfine innsiden av Syon House i Middlesex. Årene 1772–1774 kombinerte Adam jonisk og dorisk stil for sin gestaltning av byggingen av Royal Society of Arts i London.
Hans bror James ble hans kompanjong i 1763. 
I sin søken etter større prosjekter arrenderte de to brødrene et landområde for boligbebyggelse. Det såkalte Adelphiprosjektet, utført 1768-73 hadde mange rekkehus bygd i Adamsstilen, men ble ellers en dårlig forretning. I 1773 gjorde brødrene et nytt forsøk ved å skape rekkehus med stukkaturer, men forretningen slo feil.
Tre bygninger oppført i London på 1770-tallet innvarslet Adams modne stil. Fran 1780-tallet kom Adams berømmelse til gradvis å avta. I tre bøker (utgitt 1773, 1779 og 1822) beskrev han sine verker. Adam gestaltet et antall slott i nygotisk-romantisk stil, datert fra 1780-tallet. Blant andre verker kan nemnes Register House.
Andre kjente bygninger er Lansdowne House i London, universitetsbygninger og Sankt Georgskirken i Edinburgh, Osterley Park House (1761-80), og Kedleston Hall ved Derby (1760-71), der han også la stor vekt på innredningen.
Leiotoma

Utseende

En stor, avlang, svart trebukk. Arten har en grønnlig, metallisk glans som skiller den fra de fleste lignende arter. Antennene er tynne, nesten så lange som kroppen hos hannen, rundt to tredjedeler så lange som kroppen hos hunnen. Pronotum er trapesformet med sagtakket ytterkant. Dekkvingene er parallellsidige med stumpvinklede "skuldre" og har tre opphøyde ribber, beina er forholdsvis lange og noe piggete.

Levevis

Larvene lever i død ved, utviklingstiden er flere år.

Utbredelse

Artene er utbredt i Sentral- og Vest-Afrika.
Pavel Horváth

Landslaget

Pavel Horváth spilte 19 landskamper for Tsjekkias herrelandslag. Han ble tatt ut i Tsjekkias tropp til EM i fotball 2000.
Fånes

Fånes er ei grend på nordsida av Frosta kommune i Trøndelag og ligger mot Trondheimsfjorden. Navnet Fånes kommer muligens av «faaen» som betyr «bleik», noe som kan vise til fargen på et berg. Etter 1600-tallet hører vi om to bruk, nedre og øvre Fånes. Nedre Fånes har gårdsnummer 19 og Øvre Fånes gårdsnummer 20. Fra disse brukene er det utskilt flere gårder og plasser gjennom tidene. Hele grenda er på ca. 0,8 km². Fylkesvei 64 går gjennom grenda og det er 6 km mot sør til kommunesentret.
På flere steder langs fjorden er det funnet gravrøyser fra bronsealderen og videre ei steinøks av porfyr med rombisk form fra bronsealderen.
I 2003 ble ei vikinghavn oppdaga som var fra år 1000 eller litt senere.

Næringsliv

Tidligere var jordbruk og fiske hovednæringen. På Fånes var det ei brukbar havn med et rikt fiske i fjorden utafor, men nå er det ingen som har fiske som levevei lenger. Nå drives bare jordbruk og litt annen virksomhet som transport,
salg av hyttetomter og et firma driver innen elektro.
TV-adressa

TV-adressa var en digital lokal-tvkanal som eksisterte fra 1997 til 31. desember 2009. Fra 2. juni 2009 var de med i kanalpakkene hos en rekke digitalsignaltilbydere i Trøndelag og i Oslo-området. 1. januar 2010 la de ned de ordinære TV-sendingene og er nå kun å finne på internett. TV-adressa er en del av mediehuset Adresseavisen.  TV-adressa startet opp i 1997 under navnet TV Trøndelag, men byttet i januar 2006 navn til TV-adressa. Kanalens studio ligger i Adresseavisens hovedkontor på Heimdal i Trondheim. Det primære dekningsområdet var hele Sør-Trøndelag pluss Stjørdal og Meråker. Nå distribueres levende bilder gjennom Adresseavisens nettsider.

Sendenett

TV-adressa sendte analogt gjennom TVNorges nett frem til høsten 2009. Ut året sendte TV-adressa som loop-TV med saker som også ble lagt ut på internett; adressa.no. I tillegg hadde de plasseringer hos de aller fleste digitale TV-signaltilbydere i sitt nedslagsfelt, med unntak av paraboldistribusjon.
Den tibetanske buddhistiske kanon

Oversettelser til mongolsk

I årene 1604–1634 ble Tanguyr oversatt til mongolsk under ledelse av Ligdan Khan, som var regent over Chahar-mongolene.
Sheboygan Falls kraftverk

Sheboygan Falls kraftverk er et varmekraftverk i Fond du Lac County, i delstaten Wisconsin i det østlige USA. Anlegget har en installert produksjonskapasitet på 380 MW fordelt på 2 turbiner på 190 MW hver. Operatør er energiselskapet Wisconsin Power & Light Co. 
Det stod ferdig utbygd i 2005–2006. Brenselkilden er naturgass og fyringsolje.
Astrid Tjalk

Livsløp

Tjalk vokste opp i Hornbæk på Nord-Sjælland. På farssiden kom hun fra en gammel Hornbæk-familie, mens moren kom fra Skåne. Tjalk viste tidlig interesse og talent for tegning, og studerte fra 1941 ved Kunsthåndverkerskolen i København. Etter dette jobbet Tjalk for Kähler keramiske verksted i Næstved på Sør-Sjælland. I 1955 etablerte hun Fyrbo Keramikk med sin mann Tage O. Nielsen i Næstved, og de tok da begge kunstnernavnet Tjalk. I 1960 flyttet både ekteparet og virksomheten til Hornbæk.

Kähler keramikk

Da Tjalk 19 år gammel begynte hos Kähler i 1944, var det først som mønstermaler. Men som for Signe Steffensen og Elisabeth Ahlmann før henne, ble jobben som mønstermaler hos Kähler utgangspunkt for en egen kunstnerisk karriere. Tjalk viste tidlig vilje til å gå egne veier. Hos Kähler arbeidet hun selvstendig og på egne premisser, og fikk da også sitt eget atelier. Mange av Tjalks arbeider for Kähler har form av stiliserte fiske- eller dyremotiver på vaser eller fat. Også malerteknisk gikk hun egne veier, for å oppnå nye effekter. De keramiske emnene som hun dekorerte var ofte formgitt av Nils Kähler. Peder Rasmussen, forfatteren av boken «Kählers værk», skriver at Tjalk demonstrerer en «ekte modernistisk dekorasjonslyst» i sine arbeider.

Fyrbo keramikk

I 1955 sluttet Tjalk hos Kähler og etablerte Fyrbo keramikk i Næstved sammen med sin mann. I denne tiden gikk keramikeren Karen Bennicke i lære hos Tjalk. Ellers hadde ikke Fyrbo keramikk andre ansatte enn ekteparet selv, som livet ut livnærte seg fra foretaket. I 1960 flyttet de tilbake til Hornbæk, og fortsatte virksomheten der. Etter hvert ble mye av produksjonen innrettet mot mindre produkter som smykker og veggfliser i keramikk. I Danmark ble produksjonen hovedsakelig solgt gjennom veletablerte forhandlere som Magasin du Nord, Illums Bolighus og Den Permanente. Men mye av produksjonen ble eksportert til USA, og en del også til andre land i Nord-Europa og til Sør-Afrika.

Bildekunst

Tjalk fortsatte å tegne og male hele livet. Hornbæk, med husene, havnen og stranden, har gitt mange av motivene i hennes bildekunst. Hennes oljemalerier har vært utstilt, men ble i liten grad gjenstand for salg. Akvareller og tegninger solgte hun mer av, og da først og fremst lokalt i Hornbæk.

Samlinger og utstillinger

Den største offentlige samlingen av Tjalks tidlige keramiske arbeider finnes i Næstved Museums samling av dansk kunsthåndverk fra det 19. og 20. århundre. Hun har vært representert på flere viktige utstillinger i Danmark. I 1955 deltok hun på Charlottenborg Forårsudstilling med keramiske verker som hun hadde laget for Kähler og tre år senere deltok hun med to oljemalerier samme sted. Hun har også utstilt på Kunstnernes Påskeudstilling i Aarhus, Kunstmuseet Sophienholm, Det danske Kunstindustrimuseum og Maison du Danemark i Paris. Etter Tjalks død ble det sommeren 2014 holdt en lokal minneutstilling i Hornbæk Bibliotek.
Hopseidet

Hopseidet (nordsamisk: Nuorri) er et eid i Lebesby og Gamvik kommuner i Finnmark. Eidet er lavt og ca. 1 km bredt, og knytter Nordkinnhalvøya til resten av fastlandet. I vest fører Eidsfjorden til Laksefjorden, og i øst fører Hopsfjorden til Tanafjorden.
Veiforbindelsen til Nordkinnhalvøya, fylkesvei 888, passerer Hopseidet. Det er også vei fra Hopseidet til Skjånes på nordsiden av Hopsfjorden.
På slutten av den andre verdenskrig ble stedet kjent for drapene på Hopseidet etter at tyske spesialsoldater gikk til angrep på en observasjonspost og deretter henrettet 6 ubevæpnede fiskere.
Maladera

Utseende

Middelsstore, brede, blanke, gjerne brunlige oldenborrer. Kroppsformen er ganske bred og høyt hvelvet, hodet ganske kort. Dekkvingene har gjerne punktsriper, oversiden mangler påfallende hårkledning.

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

Skadedyr

Noen av artene kan gjøre betydelig skade i hager og jordbruk, særlig de voksne billene som gnager på planter. Dette gjelder særlig de artene som har blitt innført til nye områder, slik som Maladera castanea fra Japan til Nord-Amerika og Maladera insanabilis fra Iran til Israel.

Utbredelse

Slekten er utbredt i Palearktis. I Nord-Amerika forekommer det én art som er innført fra Japan. I Europa forekommer slekten langs Middelhavet, i Frankrike og Belgia, og i Polen.
Vannpolo under Panamerikanske leker 1975

Vannpolo under Panamerikanske leker 1975. Vannpolo var en av flere sporter under de sjuende Pan Amerikanske leker som ble arrangert i Mexico by i Mexico fra 12. til 26. oktober 1975. Det var kun en turnering for menn med fem lag.
Bogø

Bogø er en øy i Danmark, i Storstrømmen mellom Sjælland og Falster. Den har et areal på 13,07 km², og hadde 1.071 innbyggere i 2005. Høyeste punkt er Kathøj, 32 meter over havet.
Bogø er forbundet med Farø og Møn med to demninger, samt Sjælland og Falster via Farøbroene.

Historie

I 1769 kjøpte Bogøs beboere øyen av kongen for 18 456 riksdaler. For 61 riksdaler fikk de også møllen med på kjøpet.
Den kongelige politieskorte

Den kongelige politieskorte (ofte kalt politieskorten eller bare eskorten) er en norsk politiavdeling som ble opprettet 11. mai 1945 og som er kongefamiliens livvaktavdeling.
Avdelingen har ansvaret for sikkerheten til Norges konge og kongefamilien, og utfører livvakttjenester for disse. Avdelingen har også ansvaret for sikkerheten til utenlandske statsoverhoder i forbindelse med statsbesøk til Norge. Videre har avdelingen ansvaret for livvakttjeneste til alle utenlandske kongelige mens de oppholder seg i Norge, privat eller offisielt. 
Den kongelige politieskorte er underlagt Oslo politidistrikt og er plassert i spesialseksjonen. Politimesteren i Oslo har det øverste ansvaret for avdelingen. Avdelingen er ikke underlagt Det kongelige hoff, men samarbeider tett med hoffet. Tjenesten utføres i nært samarbeid med Politiets sikkerhetstjeneste (PST) og Politimesteren i Oslo i henhold til gjeldende trusselvurdering.
Politieskorten består av utvalgt og spesialtrent politi. Disse er utvalgt til eget grunnkurs som må bestås. Kurset arrangeres i samarbeid med livvaktavsnittet ved PST, som rekrutterer sine livvakter fra det samme kurset.
Punaauia

Punaauia er en kommune på Tahiti i Fransk Polynesia. Den utgjør en del av hovedstadsområdet Papeete. Folketellingen i 2017 viste et innbyggertall på 28 752.
Université de la Polynésie française holder til i Punaauia.
5 000 meter (friidrett)

5 000 meter er en øvelse innen friidrett, som er en av øvelsene ved både olympiske leker og VM i friidrett.
Dette er den lengste distansen der IAAF noterer offisielle verdensrekorder innendørs, til tross for at øvelsen ikke er med i VM innendørs. Fram til 1995 konkurrerte kvinner i stedet på 3000 meter ved VM utendørs.
5000 meter løpes ved mesterskap på en vanlig friidrettsbane, men distansen finnes også innen terrengløp og gateløp, men tider oppnådd i slike løp teller ikke som verdensrekord.
Fotball under Sentralamerikanske og karibiske leker 1993

Fotball under Sentralamerikanske og karibiske leker 1993. Fotball var en av flere sporter i de syttende sentralamerikanske og karibiske leker som ble arrangert i Ponce på Puerto Rico i perioden 19. til 30. november 1993. Det var sekstende gangen som fotball var med i de sentralamerikanske og karibiske leker. Det var kun en turnering for menn. Costa Rica vant finalen med 2-0 over Mexico og Cuba vant bronsefinalen mot Jamaica med 3-1.
Ricoh

Integrering med NRG

Parallelt med Ricohs egen distribusjonskanal, har selskapet hatt en egen forretning for distribusjon av merkene Nashustec, Rex-Rotary og Gestetner (NRG International). I november 2006 kunngjør Ricoh at hovedkvarteret til Ricoh Europe B.V (REBV) i Amstelveen, Nederland, integreres med NRGs europeiske hovedkvarter i London. Dette ble fullført 1. april med NRGs hovedkvarter i  London som strategisk hovedkvarter, og Ricoh Europe B.V (REBV) i Amstelveen som operasjonelt hovedkvarter. Dette gjenspeiler en tidligere prosess som fant sted i USA med Lanier og Ricoh USA. 
Integreringen av det europeiske hovedkontoret er første steg i integreringen av hvert enkelt lands organisasjoner i Europa. En samlet organisasjon ble dannet i Østerrike 1. juli 2007. Den britiske integreringen er i for tiden i prosess, og prosessene har også startet i Belgia, Frankrike, Tyskland, Italia, Spania og Nederland.
Good News

Good News Ten Sing ble etablert i 1970 og er en av verdens eldste Ten Sing-grupper. Gruppen ble startet etter inspirasjon fra Bergen Ten Sing som er verdens første Ten Sing-gruppe. Good News holder til på Torvastad, som er en liten bygd i kommunen Karmøy. De største omtalte egenskapene til Good News er deres samhold og sosiale tilstedeværelse.
Good News er en undergruppe av hovedforeningen Torvastad KFUK-KFUM i Karmøy kommune som er medlem av Norges KFUK-KFUM.
Sportsklubben Brann i 2000

Sportsklubben Brann i 2000 inneholder samtlige spillere, tabell og kamper som Sportsklubben Brann spilte i fotballsesongen 2000.
L4

L4 er en familie av andre generasjons mikrokjerner. L4 har primært blitt brukt i Unix-lignende operativsystemer, men har også vært brukt i forskjellige andre operativsystemer.
Liksom sin forgjenger L3 ble den skapt av den tyske informatikeren Jochen Liedtke (1953–2001) som en respons på den dårlige ytelsen til tidligere mikrokjerner. Liedtke mente at en mikrokjerne som var konstruert fra starten av for høy ytelse, snarere enn andre målsetninger, ville produsere en mikrokjerne i praktisk bruk. Hans opprinnelige implementasjon i håndkodet Intel 80386 assemblerkode i 1993 skapte stor interesse i dataindustrien. Siden den gangen har L4 blitt plattformuavhengig og har fått forbedringer i datasikkerhet, isolasjon og robusthet.
Det har vært ulike nyimplementasjoner av den opprinnelige L4, deriblant L4Ka::Pistachio (det tekniske universitetet i Karlsruhe), L4/MIPS (University of New South Wales) og Fiasco (Technische Universität Dresden). Navnet L4 refererer derfor ikke lenger bare til den første implementasjonen, men til en familie av mikrokjerner.
En variant, OKL4 fra Open Kernel Labs, har blitt levert i milliarder av eksemplarer av mobilt utstyr.
Nidarvoll skole

Historie

Skolen er den eldste i denne delen av Trondheim. Fram til 1969 var skolen en av de største i Trondheim. Dette året ble den nye Nardo skole åpnet, noe som gjorde at det ble færre elever som soknet til Nidarvoll skole.
Stutum Speaking

Stutum Speaking er et album med Stutum, utgitt i 1973. For albumet fikk han Spellemannprisen 1973 i Åpen klasse.
Airapus

Utseende

Små (3 - 4  millimeter), avlange, matte, brunsvarte gjødselbiller. Hodet er stort og skovlformet uten knøler eller horn. Pronotum er rundet, kraftig punktert. Dekkvingene er avlange med grove punktstriper. Beina er nokså kraftige, for-leggene med tre korte tenner.

Levevis

Forholdsvis lite er kjent om biologien til denne slekten, men én av artene har blitt funnet på hjortemøkk i skog. De blir av og til funnet mellom løvstrø.

Utbredelse

Arten er utbredt i Sørøst-Asia og Australia, med mange arter på Ny-Guinea.
Sumpengfly

Utseende

Et middelsstort (vingespenn 30–33 mm), kraftig, lyst gulaktig nattfly med karakteristisk vingemønster. Forvingens grunnfarge er lyst gulgrå. Ved forkanten er det en stor, trekantet gråbrun flekk som opptar mer enn halve forkanten og når litt bakenfor midten av vingen. I den indre delen er flekkens bakkant S-formet og kantet med hvitt. Denne hvite kanten gir opphav til artens latinske artsnavn, som betyr "slangetegnet". Nyremerket sitter i ytterkanten av den mørke flekken som en lys innskjæring. Det er også en mørk flekk ved vingens ytterkant nær bakhjørnet. Ytterkanten er bølgete. Bakvingen er ensfarget lyst gråbrun.

Levevis

Arten lever i sumper, fuktige enger og fuktige skogkanter. Larven utvikler seg inne i stengler av de storvokste grasartene takrør (Phragmites australis), strandrør (Phalaris arundinacea) og kjempesøtgras (Glyceria maxima). Den overvintrer nede i bakken. De voksne sommerfuglene flyr om natten i juli–august.

Utbredelse

Den er utbredt i Europa, unntatt lengst i nord, og i det nordlige Asia østover til Japan. I Norge finnes den bare langs sørkysten, nordover til Sandnes på Vestlandet og til Bærum på Østlandet. Den er funnet én gang ved Gjøvik.
.an

Registrering

Registrering ble gjort direkte på andre nivå. Det var også mulig å registrere på tredje nivå under visse kategoriserte subdomener på andre nivå (eks: .co.an, gov.an), men få domener ble registrert på tredje nivå.
Domenenavnet som registreres måtte samsvare med navnet eller varemerket til registranten. Identitetsbevis måtte forevises ved registrering.
Det ble avviklet i 2015.
Bäckaskog

Bäckaskog er et tettsted i Kristianstad kommune i Skåne län i Sverige. I 2010 hadde tettstedet 293 innbyggere.
Stanley Cup-sluttspillet 2017

Stanley Cup-sluttspillet 2017  begynte 12. april 2017 og ble avsluttet 11. juni.
Den siste kampen i divisjonsrundene var mellom Toronto Maple Leafs og Washington Capitals. Dette var den 18. kampen som gikk til sudden death og overgikk den tidligere rekorden på 17 overtidskamper fra sluttspillet i 2013. Det var også første gang siden sluttspillet i 2001 at ingen kamper i divisjonsrunden gikk til syv kamper.
For åttende gang på rad, og for tolvte gang de siste 14 årene, kom et lag fra California til Western Conference-finalen.

Bakgrunn

Washington Capitals ble kvalifisert til sluttspillet som vinner av Presidents' Trophy for andre år på rad med flest poeng i grunnspillet.
Detroit Red Wings klarte ikke dette året i kvalifisere seg til sluttspillet, og dette er første gang siden sluttspillet i 1990 at Detroit ikke deltar. Laget avsluttet slik den lengste sammenhengende deltakelsen i sluttspill blant dagens NHL-lag, med 25 sluttspill på rad. Dette er også den tredje lengste sluttspilldeltakelsen i NHLs historie. 
Blant de aktive NHL-lagene er det nå Pittsburgh Penguins som er i sin lengste sammenhengende sluttspilldeltakelse med elleve sluttspill på rad. 
Edmonton Oilers kvalifiserte seg til sluttspill for første gang siden 2006, og avsluttet slik en tangering av rekorden for manglende kvalifisering på ti år uten sluttspill sammen med Florida Panthers som ikke kvalifiserte seg i årene 2001-2011. 
Denne gangen ble fem lag fra Canada kvalifisert, mens året før var ingen av de syv canadaske lagene i NHL var med i sluttspillet. Fem canadiske lag deltok også i sluttspillet i 2015 og dette var det høyeste antallet siden 2004.
For første gang siden 2006 kvalifiserte begge lagene fra Alberta til samme sluttspill.

Tittelforsvarer

Tittelforsvarer er Pittsburgh Penguins som vant finaleserien 4-2 mot San Jose Sharks etter å ha vunnet den avgjørende kampen 1-3 i SAP Center 12. juni 2016.
Joseph Keter

Idrettskarriere

Keter vant 3000 meter hinder under Afrikamesterskapet i friidrett 1993, med tiden 8:22,34. Samme år vant han Nikaïa-stevnet i Nice, med ny personlig rekord på 8:21,04, og kom på femteplass i Bislett Games og sjetteplass i DN Galan. Han ble kenyansk mester på 3000 meter hinder i 1993 og 1994. Han kom på tredjeplass i Goodwill Games 1994 i St. Petersburg, og i 1995 kom han på fjerdeplass i Herculis-stevnet i Monaco og Bislett Games, og han fikk bronse under Military World Games i Roma. 
1996 var toppsesongen i Keters karriere, der han vant olympisk gull på 3000 meter hinder. Det samme året satte han sin personlige rekord på 8.05,99 under et stevne i Monaco. Han vant 3000 meter hinder i Athletissima, Herculis og Memorial van Damme denne sesongen. 
I 1997 vant han IAAF Grand Prix på 3000 meter hinder, og han kom på sjetteplass i det kenyanske mesterskapet i friidrett. Han fikk sølv på 3000 meter hinder under det kenyanske mesterskapet i friidrett i 1998.
C.Th. Sørensen

Kulturkanonen

C.Th. Sørensen er representert i den danske kulturkanonen med Aarhus Universitet og 
Byggelekeplassen.